Закон Пра масавыя мерапрыемствы ў Рэспубліцы Беларусь неаднаразова падвяргаўся крытыцы, аднак падзеі апошніх двух месяцаў, калі сотні людзей былі аштрафаваныя альбо падвергнутыя адміністрацыйнаму арышту за ўдзел у мірных дэманстрацыях пратэсту, вымушаюць пільнага рэагавання, уздымаюць актуальнасць пытання пра ўвядзенне паправак у прыведзены закон. Сітуацыя даходзіць да абсурду, калі грамадзянаў пачынаюць абвінавачваць (часта, постфактум) ва ўдзеле ў масавых мерапрыемствах за тое, што яны, напрыклад, прынеслі ежу ў лагер абаронцаў Курапатаў альбо сустрэлі сваіх сяброў пасля адбыцця адміністрацыйнага пакарання ля будынка ізалятара па вул. Акрэсціна ў Мінску.